শিং মাছ

শিং মাছ হচ্ছে Siluriformes বর্গের একটি পরিবারের নাম। এরা এশিয়ায় বাস করে। এদের মুখে গোঁফ আছে।

 দৈহিক গঠন 
শিং মাছের দেহ লম্বা ও চাপা। এদের পেট গোলাকার। এদের মাথা ক্ষুদ্রাকৃতির, দৃঢ়ভাবে চাপা এবং পাতলা ত্বক দ্বারা আবৃত। চোখ ক্ষুদ্রাকৃতির এবং মাথার সম্মুখভাগের পার্শ্বদেশে অবস্থিত। এদের এক জোড়া লম্বা নলাকার বায়ুথলি মেরুদণ্ডের উভয় পার্শ্বে ফুলকাধার থেকে পশ্চাৎমুখে প্রসারিত হয়ে ফুসফুসের ন্যায় কাজ করে। চোখ মুক্ত অক্ষিকোটরীয় কিনারাযুক্ত। এদের স্পর্শী আছে ৪ জোড়া। একটি খাটো কাঁটাবিহীন পৃষ্ঠপাখনা থাকে। পায়ুপাখনা দীর্ঘ। পাখনায় কোনো চর্বি থাকে না এবং পাখনাগুলো নিচু ধারের ন্যায় বিদ্যমান। এদের বক্ষপাখনা বিষগ্রন্থিযুক্ত যা মানুষের জন্য ক্ষতিকর। এদের পৃষ্ঠপাখনা গোলাকার। ফুলকাপর্দা গভীর খাঁজযুক্ত ও যোজক থেকে আলাদা। এদের পটকা থাকে না।

 প্রজাতিসমূহ 
Heteropneustes গণে পাঁচটি পরিচিত প্রজাতি আছে। সেগুলো হচ্ছে:
 ঝিল শিংঘি, Heteropneustes fossilis (Bloch, 1794) (stinging catfish)
 Heteropneustes kemratensis (Fowler, 1937)
 Heteropneustes nani Hossain, Sarker, Sharifuzzaman & Chowdhury, 2013Hossain, M.S., Sarker, S., Sharifuzzaman, S.M. & Chowdhury, S.R. (2013): New species of stinging catfish Heteropneustes nani (Siluriformes: Heteropneustidae) from Noakhali, Bangladesh.  Vertebrate Zoology, 63 (3): 259–267.
 Heteropneustes longipectoralis Rema Devi & Raghunathan, 1999
 Heteropneustes microps (Günther, 1864)

 তথ্যসূত্র 

বিষয়শ্রেণী:দক্ষিণ এশিয়ার মাছ
বিষয়শ্রেণী:স্বাদু পানির মাছ
বিষয়শ্রেণী:দক্ষিণ এশিয়ার স্বাদু পানির মাছ